VIGAN CITY – Maisagsagana ti panagbalin a santo ti obispo a patanor daytoy a siudad, segun iti kura paroko ditoy.
Daytoy ti kinumpirma ni Fr. Vicente Avila, kura paroko ti Vigan Metropolitan Cathedral, idinto nga innayonna a naaramid ti maysa a nasantuan a misa kas umuna nga addang iti panagbalin a santo ni Bishop Alfredo Verzosa idi Enero 11.
Nagpetision ti pamilia ni Bishop Versoza iti Vatican para iti pannakaadal ti posible a panagbalinna a santo.
Nagserbi daydi Bishop Versoza nga obispo ti Lipa, Batangas.
Mapapati a nagregreg dagiti rose petals iti sanguanan ni Bishop Versoza sadiay Carmelite Monastery Garden, Lipa, Batangas idi 1946.
Addan dua a santo ti Pilipinas: ni San Lorenzo Ruiz ken ni San Pedro Calungsod.#
ilo_Latn ilo_Latn ilo_Latn ilo_Latn ilo_Latn ilo_Latn